ԾԱՂԿԱՁՈՐ ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՀԱՐՈՒԹՅՈՒՆՅԱՆԻ

**ՈՒՂԵՐՁԸ**

ԾԱՂԿԱՁՈՐԻ ԲՆԱԿԻՉՆԵՐԻՆ, ՀՅՈՒՐԱՆՈՑՆԵՐԻ ԵՎ ՀՅՈՒՐԱՏՆԵՐԻ ՂԵԿԱՎԱՐՆԵՐԻՆ, ՀՅՈՒՐԵՐԻՆ

Հարգելի համաքաղաքացիներ, հյուրանոցների և հյուրատների ղեկավարներ, հյուրեր, զբոսաշրջիկներ

Վարչական իրավախախտումների վերաբերյալ ՀՀ օրենսգիրքը սահմանում է վարչական տուգանք՝ լռությունը խախտելու համար՝

<<Հոդված 180 **Լռությունը խախտելը**

1. Գիշերային ժամանակ (ժամը 23.00-ից մինչև 7.00-ն) լռությունը խախտելը, այսինքն` բարձրաձայն երգելը կամ երաժշտական գործիքներ նվագելը կամ ձայնային ազդանշաններ տալը կամ բարձր միացրած հեռուստացույցից, ռադիոընդունիչից, մագնիտոֆոնից կամ այլ սարքերից օգտվելը բնակելի շենքերի բնակարաններում կամ մուտքերում կամ բնակելի տարածություններում կամ բակերում կամ փողոցներում կամ այլ հասարակական վայրերում կամ դրանցից դուրս աղմուկով ուղեկցվող աշխատանքներ կատարելը, որոնք կապված չեն անհետաձգելի անհրաժեշտության հետ, ինչպես նաև այլ գործողությունները, որոնք խախտում են գիշերային անդորրը`

2. Գիշերային ժամանակ հրագործական արտադրատեսակներ (հրավառության նյութեր) օգտագործելը (բացառությամբ օրենսդրությամբ նախատեսված դեպքերի)`

ՀՀ Կառավարության 09.08.2012 թ. թիվ 1000-Ն որոշմամբ սահմանվել է, որ գիշերային ժամանակ հասարակական վայրերում հրագործական արտադրատեսակների օգտագործմամբ Հայաստանի Հանրապետության օրենսդրությամբ սահմանված կարգով հրավառություն կարող է կազմակերպվել`

1) Ամանորի կապակցությամբ` դեկտեմբերի 31-ի ժամը 23.00-ից մինչև հաջորդ օրվա ժամը 01.00-ն.

2) «Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքով սահմանված տոն օրերին` ժամը 23.00-ից մինչև հաջորդ օրվա ժամը 01.00-ն` Հայաստանի Հանրապետության պետական, տարածքային կառավարման և տեղական ինքնակառավարման մարմինների կողմից

Կոչ եմ անում վարչական պատասխանատվությունից խուսափելու, ինչպես նաև մյուս քաղաքացիների, Ծաղկաձոր ժամանած հյուրերի և զբոսաշրջիկների անդորրը և հանգիստը չխաթարելու համար գիշերային ժամանակ՝ ժամը 23.00-ից մինչև 7.00-ն, պահպանել լռությունը, հրագործական արտադրատեսակներ օգտագործել օրենքով սահմանված կարգով և ժամերին :

ԱՐԹՈՒՐ ՀԱՐՈՒԹՅՈՒՆՅԱՆ